CELEX: 31986R1032
Language: el
Date: 1986-04-09 00:00:00
Title: Κανονισμός (ΕΟΚ) αριθ. 1032/86 της Επιτροπής της 9ης Απριλίου 1986 που τροποποιεί τον κανονισμό (ΕΟΚ) αριθ. 2388/84 περί ειδικών λεπτομερειών εφαρμογής των επιστροφών κατά την εξαγωγή για ορισμένες κονσέρβες βοείου κρέατος

Avis juridique important

|

31986R1032

Κανονισμός (ΕΟΚ) αριθ. 1032/86 της Επιτροπής της 9ης Απριλίου 1986 που τροποποιεί τον κανονισμό (ΕΟΚ) αριθ. 2388/84 περί ειδικών λεπτομερειών εφαρμογής των επιστροφών κατά την εξαγωγή για ορισμένες κονσέρβες βοείου κρέατος  

Επίσημη Εφημερίδα αριθ. L 095 της 10/04/1986 σ. 0017 - 0017 Φινλανδική ειδική έκδοση: Κεφάλαιο 3 τόμος 20 σ. 0183  Σουηδική ειδική έκδοση: Κεφάλαιο 3 τόμος 20 σ. 0183 

***** ΚΑΝΟΝΙΣΜΟΣ (ΕΟΚ) αριθ. 1032/86 ΤΗΣ ΕΠΙΤΡΟΠΗΣ  της 9ης Απριλίου 1986  που τροποποιεί τον κανονισμό (ΕΟΚ) αριθ. 2388/84 περί ειδικών λεπτομερειών εφαρμογής των επιστροφών κατά την εξαγωγή για ορισμένες κονσέρβες βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 18 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2388/84 της Επιτροπής (3) έχει προβλέψει ότι ορισμένες κονσέρβες που ανταποκρίνονται σε όρους που ορίζονται από τον κανονισμό αυτό και εξάγονται προς τρίτες χώρες επωφελούνται μιας ειδικής επιστροφής σε περίπτωση παρασκευής στα πλαίσια του καθεστώτος που προβλέπεται στο άρθρο 4 του κανονισμού (ΕΟΚ) αριθ. 565/80 του Συμβουλίου (4)· ότι έχοντας υπόψη τις διεξόδους που υπάρχουν στις αγορές των τρίτων χωρών θα πρέπει να τροποποιηθούν οι όροι αυτοί κατά την έννοια που εμφαίνεται κατωτέρω·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 πρώτο εδάφιο δεύτερη περίπτωση του κανονισμού (ΕΟΚ) αριθ. 2388/84, ο αριθμός «80» αντικαθίσταται από τον αριθμό «60».  Άρθρο 2  Ο παρών κανονισμός αρχίζει να ισχύει στις 10 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 221 της 18. 8. 1984, σ. 28.  (4) ΕΕ αριθ. L 62 της 7. 3. 1980, σ. 5.